פיליפ ג'קסון (שחקן)

פיליפ ג'קסון (באנגלית: Philip Jackson; נולד ב-18 ביוני 1948) הוא שחקן אנגלי, המוכר מהופעותיו הרבות בטלוויזיה ובקולנוע, בעיקר מתפקידו כמפקח ג'אפ בסדרת הטלוויזיה "פוארו" ואב המנזר הוגו בסדרת הטלוויזיה "רובין משרווד" משנות השמונים של המאה העשרים.

ביוגרפיה
ג'קסון נולד ברטפורד שבנוטינגהאמשייר. הוא התחיל לשחק כשלמד דרמה וגרמנית באוניברסיטת בריסטול, ועבד בתיאטרון בלידס, ליברפול ולונדון. בתיאטרון שיחק ב-1991 בתפקיד פוזו ב"מחכים לגודו" מאת סמואל בקט בתיאטרון קווינס שבווסט אנד, וב-2010 הופיע בתפקיד וילי לומן במחזה "מותו של סוכן" מאת ארתור מילר בתיאטרון וסט יורקשייר פלייהאוס בלידס. ב-1998 היה מועמד לפרס גילדת שחקני המסך על תפקידו בסרט "קול קטן".

הוא השתתף בסדרות טלוויזיה רבות בהן אופרת הסבון "קורוניישן סטריט", הסדרה "רובין משרווד", "A Touch of Frost", "המלחמה של פויל", "רציחות במידסומר", "Heartbeat", "הממלכה הקטנה", "המיש מקבת", "Raised by Wolves" ובסדרה הקומית "בערוב ימי היין".

בקולנוע הופיע ג'קסון ב-1979 בסרט "Scum", בסרטו של פול מקרטני "Give My Regards to Broad Street", ובסרטים "התזמורת", "מייק באסט: מנהל את אנגליה", "Grow Your Own" וב"השבוע שלי עם מרילין". ב-2007 כיכב בעיבוד הרדיופוני של ה-BBC לסיפור המסתורין מסדרת "פטרלה" מאת מייקל גילברט . הוא כיכב בתפקיד אורח בגרסת אודיו של "דוקטור הו" בפרק "ולהאלה". ב-2009 הופיע בסיטקום "Home Time" של ערוץ BBC 2 בתפקיד רוי, אביה של גיינור.
בעיבוד לרדיו של ה-BBC לספר "הקרב האחרון" גילם ג'קסון את ריסדה טרקאן. הוא קרא בתוכנית הרדיו "ספר לפני השינה" את הספרים "מסעות גוליבר" ואת "Three Stations" מאת מרטין קרוז סמית'.

ב-2011 כיכב ג'קסון בתפקיד רון בסדרת הדרמה קומית של ה-BBC "שוגרטאון" לצדם של כוכבת הסדרה "משפחת רויאל" סו ג'ונסטון ושל השחקן טום אליס. עוד השתתף ג'קסון בווידאו קליפ של השיר "Take on Me" של להקת א-הא.

ב-2012 שיחק בתפקיד המאבטח של מרילין בסרט הקולנוע "השבוע שלי עם מרילין".

חיים אישיים
ג'קסון נשוי לשחקנית סאלי בקסטר ולהם שני ילדים, ג'ורג' ואיימי.

פילמוגרפיה
 שנה שם שם באנגלית תפקיד הערות 1974 פורידג' Porridge מלווין "דילן" בוטומלי 1976 בערוב ימי היין Last of the Summer Wine גורדון 1978 מטבעות מן השמיים Pennies from Heaven דייב 1979 Scum גריבס 1982 קורוניישן סטריט Coronation Street סמית'י 1984 Give My Regards to Broad Street אלן 1984–1986 רובין משרווד Robin of Sherwood אב המנזר הוגו דה ריינולט 1985 The Doctor and the Devils אנדרו מרי-ליס 1987 הפרוטוקול הרביעי The Fourth Protocol בורקינשו 1996 המיש מקבת' Hamish Macbeth מלאכי מקבין בפרק "A Perfectly Simple Explanation" התזמורת Brassed Off ג'ים 1997 מלחמת האופיום The Opium War קפטן וייט Touching Evil ג'ים קלר ברמוול Bramwell רונלד סדרת טלוויזיה (פרק אחד) 1998 קול קטן Little Voice ג'ורג' הדודנית בט Cousin Bette דה ויזמברג 1994–1999 Murder Most Horrid סדרת טלוויזיה (2 פרקים) 2000 The Sins מיקי Victoria Wood with All the Trimmings ויליס 2001 מייק באסט: מנהל את אנגליה Mike Bassett: England Manager לוני ארקרט עדות אילמת Silent Witness מפקח בילוש מייק טונר בפרק "Faith" 2002 החטא ועונשו Crime and Punishment מרמלדוב Cruise of the Gods יו ביספהם 1989–2002, 2013 פוארו Agatha Christie's Poirot רב פקד ג'יימס ג'אפ 40 פרקים 2003 הממלכה הקטנה Little Britain סדרת טלוויזיה (פרק אחד) אמון Trust סדרת טלוויזיה (פרק אחד) 1998–2004 Heartbeat בריאן סימפסון סדרת טלוויזיה (2 פרקים) 2004 הנוכלים Hustle ארתור בונד בפרק "The Last Gamble" Murder in Suburbia ביל ג'קסון סדרת טלוויזיה (פרק אחד) 1999–2005 A Touch of Frost סמל בילוש שארפ סדרת טלוויזיה (2 פרקים) 2005 Funland לאו פינץ' 2006 המלחמה של פויל Foyle's War אלן קרטר בפרק "Invasion" תחבולות חדשות New Tricks 2007 משפחה וחיות אחרות The Chase פרנק ג'ונס 2008 Place of Execution ג'ורג' בנט הזקן Crooked House בלוקסהם 2009 רציחות במידסומר Midsomer Murders דניאל סנייפ בפרק "The Glitch" מרגרט Margaret Home Time רוי ג'קס 2010–2011 Pete Versus Life פרנק 2011 Sugartown רון השבוע שלי עם מרילין My Week with Marilyn רוג'ר סמית' Friend Request Pending טרוור 2012 Stars in Shorts טרוור ספייק איילנד Spike Island מר ג'קסון קוקו Cuckoo טוני 2 פרקים 2013 ההצעה הטובה ביותר The Best Offer פרד2016-2013 Raised by Wolves גרמפי תפקיד ראשי (2 עונות); 12 פרקים 2016-2014 Boomers אלןתפקיד ראשי (2 עונות); 13 פרקים2014 Death in Paradise דייוויד ויטון פרק אחד 2018–2023 There She Goes ג'ון 5 פרקים 2022–2024 Sherwood מיקי ספארו תפקיד ראשי (2 עונות); 12 פרקים 2025 תסביך אבאל'ה (אנ') Daddy Issues ג'קי 2 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1948